CELEX: 52017DC0046
Language: lv
Date: 2017-01-26
Title: 2017. GADA VISPĀRĒJĀ BUDŽETA GROZĪJUMA NR. 1 PROJEKTS, kas pievienots priekšlikumam par Eiropas Savienības Solidaritātes fonda izmantošanu, lai sniegtu palīdzību Apvienotajai Karalistei, Kiprai un Portugālei

EIROPAS KOMISIJA
            Briselē, 26.1.2017
            COM(2017) 46 final
            2017.  GADA VISPĀRĒJĀ BUDŽETAGROZĪJUMA NR. 1 PROJEKTS,
            kas pievienots priekšlikumam par Eiropas Savienības Solidaritātes fonda izmantošanu, lai sniegtu palīdzību Apvienotajai Karalistei, Kiprai un Portugālei
            
               
         
         
            
               Ņemot vērā:
            
            
               –Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
            
            
               –Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam
                  1
               , un jo īpaši tās 41. pantu,
            
            
               –Eiropas Savienības 2017. finanšu gada vispārējo budžetu, kas pieņemts 2016. gada 1. decembrī
                  2
               ,
            
            
               Eiropas Komisija ar šo iesniedz Eiropas Parlamentam un Padomei 2017. gada budžeta grozījuma Nr. 1 projektu.
            
            
               IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM
            
            
               Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (
               
                  http://eur-lex.europa.eu/budget/www/index-lv.htm
               
               ). Izmaiņas šajā dokumentā angļu valodā informācijas nolūkos ir pievienotas kā budžeta pielikums.
            
            
               SATURS
            
            
            
               1.
                     Ievads
                     
            
            
               2.
                     Eiropas Savienības Solidaritātes fonda izmantošana
                     
            
            
               2.1.Apvienotā Karaliste – plūdi 2016. gadā
            
            
               2.2.Kipra – sausums un ugunsgrēki 2016. gadā
            
            
               2.3.Portugāle – ugunsgrēki Madeirā 2016. gadā
            
            
               3.
                     Finansējums
                     
            
            
               4.
                     Secinājumi
                     
            
            
            
               1.Ievads
            
            
               2017. gada budžeta grozījuma Nr. 1 projekts (BGP) attiecas uz Eiropas Savienības Solidaritātes fonda (ESSF) izmantošanu EUR 71 524 810 apmērā saistību un maksājumu apropriācijās. Fonda izmantošana ir saistīta ar plūdiem Apvienotajā Karalistē, sausumu un ugunsgrēkiem Kiprā un ugunsgrēkiem Portugālē.
            
         
         
            
               2.Eiropas Savienības Solidaritātes fonda izmantošana
            
            
               Pēc sākotnēji iesniegtā nepilnīgā pieteikuma, kas tika saņemts 2016. gada februārī, Komisija 2016. gada septembrī saņēma galīgo pieteikumu attiecībā uz finansiālo palīdzību no ESSF saistībā ar plūdiem Apvienotajā Karalistē.  2016. gada septembrī Komisija saņēma arī divus pieteikumus attiecībā uz finansiālo palīdzību no ESSF saistībā ar sausumu un ugunsgrēkiem Kiprā, kā arī ar ugunsgrēkiem Portugālē. 
            
            
               Komisijas dienesti ir rūpīgi izvērtējuši pieteikumus saskaņā ar Padomes Regulu (EK) Nr. 2012/2002, ar ko izveido ESSF
                  3
                (“regula”), un jo īpaši tās 2., 3. un 4. pantu. 
            
            
               Šī izvērtējuma svarīgākie elementi ir apkopoti turpmāk tekstā.
            
            
               2.1.Apvienotā Karaliste – plūdi 2016. gadā
            
            
               (1)Laikā no 2015. gada decembra līdz 2016. gada janvārim spēcīgas lietusgāzes un vēji izraisīja plūdus un infrastruktūras postījumus, nodarot kaitējumu publiskajai un privātajai infrastruktūrai, privātajiem mājokļiem un lauksaimniecībai. Tika skarti 11 Apvienotās Karalistes reģioni
                  4
               . Plosījās vairākas spēcīgas vētras, tostarp, vētra Desmond 5. un 6. decembrī un vētra Eva 24. decembrī.
            
            
               (2)Plūdi ir dabas katastrofa un tāpēc ietilpst ESSF galvenajā piemērošanas jomā.
            
            
               (3)Apvienotās Karalistes pieteikums sākotnēji tika saņemts 2016. gada 26. februārī – noteikto 12 nedēļu laikā pēc pirmajiem 2016. gada 5. decembrī reģistrētajiem postījumiem. Savā pieteikumā Apvienotās Karalistes iestādes norādīja, ka zaudējumu novērtējums ir nepilnīgs un attiecīgie skaitļi ir tikai provizoriski. Pēc tam, kad Komisija bija oficiāli nosūtījusi vēstuli Apvienotās Karalistes iestādēm un noteikusi termiņu līdz 2016. gada septembra beigām, galīgais pieteikums tika pabeigts tikai 2016. gada 22. septembrī.
            
            
               (4)Apvienotā Karaliste nepieprasīja avansa maksājumu.
            
            
               (5)Apvienotās Karalistes iestādes sākotnēji lēsa, ka katastrofas radītie kopējie tiešie zaudējumi ir EUR 2300 miljoni. Galīgajā 22. septembra pieteikumā šis skaitlis tika precizēts līdz EUR 2412,042 miljoniem. Šī summa ir 73 % no Apvienotajai Karalistei 2016. gadā piemērojamās “lielai katastrofai” noteiktās robežvērtības ESSF izmantošanai, kas ir EUR 3312,242 miljoni (t. i., EUR 3 miljardi 2011. gada cenās). 
            
            
               (6)Tā kā kopējais tiešo zaudējumu apmērs ir mazāks par lielai katastrofai noteikto robežvērtību Solidaritātes fonda izmantošanai, pieteikums tika iesniegts un izskatīts, pamatojoties uz “reģionālo katastrofu” kritērijiem, kas izklāstīti regulas 2. panta 3. punktā, kurā noteikts, ka “reģionāla katastrofa” ir jebkāda dabas katastrofa, kas uz pabalstu tiesīgas valsts NUTS 2. līmeņa reģionā rada tiešus zaudējumus, kuri pārsniedz 1,5 % no minētā reģiona IKP. Apvienotās Karalistes pieteikums attiecas uz vairākiem atsevišķiem NUTS 2. līmeņa reģioniem (sk. zemsvītras piezīmi iepriekš). Ziņotie tiešie zaudējumi EUR 2412,042 miljonu apmērā atbilst 5,77 % no šīs katastrofas skarto reģionu vidējā svērtā IKP (EUR 41 784 miljoni, pamatojoties uz 2014. gada datiem) un pārsniedz regulas 2. panta 3. punktā minēto robežvērtību 1,5 % apmērā. Tāpēc ar Apvienotās Karalistes pieteikumu var saņemt ieguldījumu no Solidaritātes fonda.
            
            
               (7)Katastrofas ietekme un sekas bija tādas, ka tika appludināti 16 143 mājokļi un aptuveni 3600 mājsaimniecību bija jāpārceļ uz citu vietu. Apvienotā Karaliste arī ziņoja, ka ir appludināti 4985 uzņēmumi. Minētajā laikā tika iesaukts 1700 cilvēku liels militārais personālsastāvs, lai atbalstītu glābšanas un katastrofas seku novēršanas pasākumus, un vienlaikus uz vietas strādāja aptuveni 700 cilvēku. Gaidot plūdus, tika izplatīti plūdu brīdinājumi un vajadzības gadījumā cilvēki tika evakuēti no saviem mājokļiem. Kur tas bija iespējams, tika saglabātas spēkā esošās aizsardzības sistēmas pret plūdiem un tika izveidotas pagaidu aizsardzības sistēmas pret plūdiem vairāk nekā 5 km garumā. Skartajās teritorijās tika iepriekš izvietoti 43 papildu sūkņi un attīrīti ūdensteču aizsprostojumi, lai mazinātu postījumus. Katastrofa ir atstājusi nepārprotamu ietekmi uz tūrisma nozari (piemēram, rezervēto viesnīcu anulēšana, mazāk tūristu) – vien Anglijas ziemeļos 35 % tūrisma uzņēmumu atrodas plūdu skartajās teritorijās. Zaudējumus cieta arī lauku saimniecības. Tie ietver novācamās un uzglabātās ražas bojājumu vai zudumu, nespēju piekļūt zemei, lauksaimniecības dzīvnieku pārvietošanas un uzkopšanas pasākumu izmaksas. Visnozīmīgākā ietekme tomēr bija uz transporta infrastruktūru. Tika bojāti vai sagrauti būtiski svarīgi tilti. Piemēram, Lemingtonas viadukta bojājumu pie Lokerbijas dēļ nebija iespējama West Coast Mainline, kas ir nozīmīga dzelzceļa līnija starp Angliju un Skotiju, ekspluatācija. 
            
            
               (8)Apvienotās Karalistes iestādes ir aprēķinājušas būtisku glābšanas un atjaunošanas darbu attiecināmās izmaksas, kas paredzētas regulas 3. panta 2. punktā, EUR 408,232 miljonu apmērā, sadalot tās pa darbu veidiem. Lielākā daļa no šīm izmaksām (vairāk nekā EUR 338 miljoni) attiecas uz transporta nozari. Otrā lielākā izmaksu daļa vairāk nekā EUR 32 miljonu apmērā attiecas uz preventīvās infrastruktūras nodrošināšanu. 
            
            
               (9)Skartie reģioni ir “mazāk attīstīti reģioni”, “pārejas reģioni” un “vairāk attīstīti reģioni” saskaņā ar Eiropas strukturālajiem un investīciju (ESI) fondiem (2014–2020). Apvienotās Karalistes iestādes norādīja, ka to Eiropas Lauksaimniecības fonda lauku attīstībai piešķīrums tiek izmantots, lai atbalstītu lauksaimniekus atjaunošanas darbos, pamatojoties uz pieteikumiem, un ka tās ir pārskaitījušas EUR 12,5 miljonus, lai atjaunotu lauksaimnieciskās ražošanas potenciālu, ko sagrāvušas dabas un citādas katastrofas, un lai ieviestu attiecīgus profilaktiskos pasākumus.
            
            
               (10)Attiecībā uz Savienības tiesību aktu īstenošanu par katastrofu riska novēršanu un pārvaldību pašlaik nenotiek neviena pienākumu neizpildes procedūra. Ar plūdu riska noteikumiem (2009) tiek īstenota ES Plūdu direktīva par plūdu riska novērtējumu un pārvaldību. Direktīva nodrošina augsta līmeņa regulējumu, lai samazinātu plūdu radītos zaudējumus kopienu līmenī, un ļauj dalībvalstīm, izpildot minētās direktīvas prasības, izmantot savus esošos plūdu riska novērtējumus un plānus. Attiecīgā gadījumā Vides aģentūra un citas riska pārvaldības iestādes ir izmantojušas esošās visaptverošās plūdu riska kartes un plānus. Tie tiks papildināti ar plūdu riska pārvaldības plāniem, kas pirmo reizi apvieno pasākumus, lai pievērstos visiem vietēja mēroga plūdu avotiem Anglijā.
            
            
               (11)Pieteikuma iesniegšanas laikā Apvienotajai Karalistei netika piemērota pienākumu neizpildes procedūra saistībā ar Savienības tiesību aktiem par katastrofas veidu.
            
            
               (12)Apvienotās Karalistes iestādes apstiprināja, ka attiecināmajām izmaksām nav apdrošināšanas seguma.
            
            
               2.2.Kipra – sausums un ugunsgrēki 2016. gadā
            
            
               (1)No 2015. gada oktobra līdz 2016. gada jūnijam Kipras salā bija ļoti zems nokrišņu daudzums apvienojumā ar ļoti augstu temperatūru, radot nopietnu sausumu un nozīmīgu ražas apjoma samazināšanos, mežu un veģetācijas ugunsgrēkus, ūdens trūkumu lauksaimniecībā un iedzīvotājiem un no tā izrietošās problēmas ūdensapgādes sistēmām. 2016. gada jūnijā iestājās šā stāvokļa kulminācija – divi lieli savvaļas ugunsgrēki 18. un 19. jūnijā, kuru rezultātā izdega 2600 ha valsts meža. 
            
            
               (2)Sausums un ugunsgrēki ir dabas katastrofas un tāpēc ietilpst ESSF galvenajā piemērošanas jomā.
            
         
         
            
               (3)Kipras pieteikums tika saņemts 2016. gada 5. septembrī – noteikto 12 nedēļu laikā pēc pirmajiem 2016. gada 14. jūnijā reģistrētajiem postījumiem, kad tika veikti pirmie oficiālie pasākumi pret sausumu. Pēc Komisijas lūguma papildu informācija, kas apliecināja minētā datuma pareizību, tika sniegta 2016. gada 21. oktobrī. Tādējādi pieteikums tika saņemts regulā noteiktajā termiņā.
            
            
               (4)Kipra pieteikumā lūdza avansa maksājumu, kā noteikts regulas 4.a pantā. Komisija 2016. gada 17. novembrī pieņēma Īstenošanas lēmumu C(2016) 7572, piešķirot avansa maksājumu 10 % apmērā (EUR 729 876) no fonda paredzamā finansiālā ieguldījuma, un šo summu pilnā apjomā pārskaitīja Kiprai.
            
            
               (5)Kipras iestādes lēsa, ka katastrofas radītie kopējie tiešie zaudējumi ir EUR 180,803 miljoni. Šī summa ir 1,78 % no Kipras NKI un pārsniedz Kiprai 2016. gadā piemērojamo robežvērtību Solidaritātes fonda izmantošanai EUR 100,412 miljonu apmērā (t. i., 0,6 % no NKI, pamatojoties uz 2014. gada datiem). Tā kā aplēstie kopējie tiešie zaudējumi pārsniedz “lielas katastrofas” robežvērtību, katastrofa uzskatāma par “lielu dabas katastrofu”. 
            
            
               (6)Katastrofas ietekme un sekas bija tādas, ka ūdens trūkums radīja nopietnus zaudējumus lauksaimniecībai, mājsaimniecībām un videi. Tā skāra kopumā 374 ciematus. Plašas teritorijas Nikosijas, Larnakas un Famagustas reģionos cieta 100 % zaudējumus saistībā ar kultūrām, kuras laista nokrišņi (piemēram, mieži, kvieši un citas neapūdeņotas rupjās barības kultūras). Ievērojami samazinājās ūdens ieplūde ūdens rezervuāros, sevišķi “Kouris” aizsprosta ūdenskrātuvē, kas ir galvenais ūdens avots notekūdeņu attīrīšanas iekārtām un apūdeņošanai. Pamatojoties uz vēsturiskajiem datiem kopš 1901. gada, nokrišņu daudzums laikā no 2015. gada oktobra līdz 2016. gada jūnijam bija 6. zemākais pēdējos 104 gados un 4. zemākais pēdējo 50 gadu laikā.  Papildus aprakstītajai sausuma ietekmei 2016. gada jūnija vidū Kipru pārņēma karstuma vilnis, izraisot divus lielus mežu ugunsgrēkus. Pirmais ugunsgrēks pie Argaka izdedzināja 763 ha Pafos valsts meža. Otrais ugunsgrēks pie Solea izdedzināja 1897 ha, no kā lielākā daļa ir Adelfoi valsts meža.
            
            
               (7)Kipras iestādes ir aprēķinājušas būtisku glābšanas un atjaunošanas darbu attiecināmās izmaksas, kas paredzētas regulas 3. panta 2. punktā, EUR 49 miljonu apmērā, sadalot tās pa darbu veidiem. Lielākā daļa (vairāk nekā EUR 46,082 miljoni) attiecas uz izmaksām saistībā ar glābšanas dienestu darbu savvaļas ugunsgrēku dzēšanā. Otra lielākā daļa EUR 2,484 miljonu apmērā attiecas uz skarto dabas zonu tūlītēju atjaunošanu, lai izvairītos no augsnes erozijas tūlītējām sekām.
            
            
               (8)Skartais reģions ir “vairāk attīstīts reģions” saskaņā ar Eiropas strukturālajiem un investīciju (ESI) fondiem (2014–2020). Kipras iestādes nav ziņojušas Komisijai par savu nodomu pārvietot līdzekļus no ESI fondu programmām, lai izmantotu tos atjaunošanas darbiem. 
            
            
               (9)Attiecībā uz Savienības tiesību aktu īstenošanu par katastrofu riska novēršanu un pārvaldību pašlaik nenotiek neviena pienākumu neizpildes procedūra. Attiecīgie Savienības tiesību akti par mežu ugunsgrēkiem ir Eiropas Parlamenta un Padomes 2013. gada 17. decembra Lēmums Nr. 1313/2013/ES par Savienības civilās aizsardzības mehānismu, un īpaši svarīgs ir tā 6. pants (Riska pārvaldība). Lai ievērotu Savienības tiesību aktus, saskaņā ar sadarbības līgumu Nr. 21283-2003-10 SOSC ISP CY starp Eiropas Komisijas Kopīgo pētniecības centru (JRC) un Kipras Republikas Mežu departamentu tika izstrādāta Kipras ugunsgrēku riska karte. Sausuma katastrofu riska pārvaldība lauksaimniecībā saskaņā ar Eiropas Parlamenta un Padomes Regulu (ES) Nr. 1305/2013 paredz izveidot un izmantot ienākumu stabilizācijas instrumentu saskaņā ar kopējo lauksaimniecības politiku. Kipra paziņoja, ka tā neplāno izmantot stabilizācijas instrumentu.
            
            
               (10)Pieteikuma iesniegšanas laikā Kiprai netika piemērota pienākumu neizpildes procedūra saistībā ar Savienības tiesību aktiem par katastrofas veidu.
            
            
               (11)Kipras iestādes apstiprināja, ka attiecināmajām izmaksām nav apdrošināšanas seguma.
            
            
               2.3.Portugāle – ugunsgrēki Madeirā 2016. gadā
            
            
               (1)No 2016. gada 8. līdz 13. augustam Portugālei piederošā Madeiras sala cieta no lieliem savvaļas ugunsgrēkiem, kuru rezultātā izdega 6000 ha. Ugunsgrēkus izraisīja augsta temperatūra, ļoti stiprs vējš un ārkārtīgi zems mitruma līmenis. Tie radīja postījumus pamata publiskajai infrastruktūrai, sabiedriskām ēkām, privātiem mājokļiem, uzņēmumiem un lauksaimniecībai.
            
            
               (2)Ugunsgrēki ir dabas katastrofa un tāpēc ietilpst ESSF galvenajā piemērošanas jomā.
            
            
               (3)Portugāles pieteikums tika saņemts 2016. gada 21. septembrī – noteikto 12 nedēļu laikā pēc pirmajiem 2016. gada 8. augustā reģistrētajiem postījumiem. Tādējādi pieteikums tika saņemts regulā noteiktajā termiņā.
            
            
               (4)Portugāle pieteikumā lūdza avansa maksājumu, kā noteikts regulas 4.a pantā. Komisija 2016. gada 9. novembrī pieņēma Īstenošanas lēmumu C(2016) 7250, piešķirot avansa maksājumu 10 % apmērā (EUR 392 500) no fonda paredzamā finansiālā ieguldījuma, un šo summu pilnā apjomā pārskaitīja Portugālei.
            
            
               (5)Portugāles iestādes lēsa, ka katastrofas radītie kopējie tiešie zaudējumi ir EUR 157 miljoni. Šī summa ir tikai 15 % no Portugālei 2016. gadā piemērojamās “lielai katastrofai” noteiktās robežvērtības ESSF izmantošanai, kas ir EUR 1026,714 miljoni (0,6 % no EUR 171 119 miljoniem 2014. gada cenās). 
            
            
               (6)Tā kā kopējais tiešo zaudējumu apmērs ir mazāks par lielai katastrofai noteikto robežvērtību Solidaritātes fonda izmantošanai, pieteikums tika iesniegts un izskatīts, pamatojoties uz “reģionālo katastrofu” kritērijiem, kas izklāstīti regulas 2. panta 3. punktā, kurā noteikts, ka “reģionāla katastrofa” ir jebkāda dabas katastrofa, kas uz pabalstu tiesīgas valsts NUTS 2. līmeņa reģionā rada tiešus zaudējumus, kuri pārsniedz 1,5 % no minētā reģiona IKP.  Tā kā Portugāles pieteikums attiecas uz Madeiras salu (PT30 - Região Autónoma da Madeira) tiek piemērota robežvērtība 1 % no IKP, jo tas ir tālākais reģions saskaņā ar Līguma par Eiropas Savienības darbību 349. pantu. Ziņotie tiešie zaudējumi EUR 157 miljonu apmērā atbilst 3,84 % no reģiona IKP (EUR 4085 miljoni, pamatojoties uz 2014. gada datiem) un tādējādi pārsniedz regulas 4. panta 3. punktā minēto robežvērtību, kas ir 1 %. Tāpēc ar Portugāles pieteikumu var saņemt ieguldījumu no Solidaritātes fonda.
            
            
               (7)Katastrofas ietekme un sekas bija tādas, ka tika nopietni skarta galvaspilsēta Funšala un Kaljetas pašvaldība, kur tika ievērojami ietekmēta iedzīvotāju ikdienas dzīve un īpašums, kā arī bija trīs bojāgājušie. Izdegusī teritorija ir 6000 ha, no kuriem 560 ha ir aizsargājamās teritorijas, kas ietilpst “Natura 2000” tīklā. Tika bojāta arī Quinta do Monte – slavena vēsturiska valsts īpašumā esoša vieta. Turklāt Portugāle ziņoja par postījumiem 233 mājām, no kurām 154 tika pilnībā iznīcinātas. Katastrofa ietekmēja vairākas saimniecības, postījumi tika nodarīti 24 uzņēmumiem un 5 viesnīcām, kā arī vietējai skolai un slimnīcai. Turklāt tika skarta pamata infrastruktūra, piemēram, elektropārvades līnijas, kas apgādā 400 patērētājus.
            
            
               (8)Portugāles iestādes ir aprēķinājušas būtisku glābšanas un atjaunošanas darbu attiecināmās izmaksas, kas paredzētas regulas 3. panta 2. punktā, EUR 7,347 miljonu apmērā, sadalot tās pa darbu veidiem. Lielākā daļa no izmaksām (vairāk nekā EUR 1,816 miljoni) attiecas uz pagaidu izmitināšanu. Otrā lielākā izmaksu daļa EUR 1,756 miljonu apmērā attiecas uz sakopšanas pasākumiem. 
            
            
               (9)Skartais reģions ir “mazāk attīstīts reģions” saskaņā ar Eiropas strukturālajiem un investīciju (ESI) fondiem (2014–2020). Portugāles iestādes ziņoja Komisijai par savu nodomu pārvietot līdzekļus no ESI fondu programmām, lai izmantotu tos atjaunošanas darbiem. 
            
            
               (10)Attiecībā uz Savienības tiesību aktu īstenošanu par katastrofu riska novēršanu un pārvaldību pašlaik nenotiek neviena pienākumu neizpildes procedūra. Portugāles pieteikumā ir aprakstīti esošie profilakses pasākumi. Piemēram, 2015. gadā ar Ministru padomes rezolūciju Nr. 56/2015, kas publicēta 2015. gada 30. jūlija Portugāles Republikas Oficiālajā Vēstnesī Nr. 147, tika apstiprināts Klimata politikas stratēģiskais satvars, Klimata pārmaiņu valsts programma un Valsts stratēģija attiecībā uz pielāgošanos klimata pārmaiņām – stratēģiski dokumenti, kuri atbilst ES tiesību aktiem attiecībā uz risku novēršanu un pārvaldību saistībā ar meža ugunsgrēku dabas katastrofām. 
            
         
         
            
               (11)Pieteikuma iesniegšanas laikā Portugālei netika piemērota pienākumu neizpildes procedūra saistībā ar Savienības tiesību aktiem par katastrofas veidu.
            
            
               (12)Portugāles iestādes apstiprināja, ka apdrošināšana nesedz attiecināmās izmaksas, izņemot summu EUR 360 000 apmērā, kas jau ir apzināta.
            
            
               3.Finansējums
            
            
               Solidaritātes fonda atbalsta aprēķināšanas metodika ir izklāstīta 2002.–2003. gada pārskatā par Solidaritātes fondu, un to ir apstiprinājusi Padome un Eiropas Parlaments.
            
            
               Tā kā solidaritāte bija galvenais pamatojums fonda izveidei, Komisija uzskata, ka fonda atbalstam vajadzētu būt progresīvam. Tas nozīmē, ka atbilstoši iepriekšējai praksei par zaudējumu daļu, kas pārsniedz “lielai katastrofai” noteikto robežvērtību fonda izmantošanai (t. i., 0,6 % no NKI vai EUR 3 miljardus 2011. gada cenās, ņemot vērā mazāko summu), būtu jāsniedz lielāka atbalsta intensitāte nekā par zaudējumiem līdz šai robežvērtībai. Agrāk piemērotā likme, kuru izmantoja, lai noteiktu piešķīrumus lielām katastrofām, ir 2,5 % no kopējiem tiešajiem zaudējumiem, kas ir zem fonda izmantošanas “lielām katastrofām” robežvērtības, un 6 % tai zaudējumu daļai, kura ir virs minētās robežvērtības. Reģionālu katastrofu gadījumā un attiecībā uz katastrofām, kas atzītas saskaņā ar “kaimiņvalsts” noteikumu, likme ir 2,5 %. 
            
            
               Solidaritātes fonda atbalsta summas nedrīkst pārsniegt attiecināmo darbu lēstās kopējās izmaksas, kā minēts attiecīgajos punktos (5) iepriekš attiecībā uz Apvienoto Karalisti, Kipru un Portugāli.
            
            
               Aprēķinot atbalsta kopējo summu no ESSF, attiecībā uz Apvienoto Karalisti un Portugāli tika piemēroti 2,5 %, jo kopējie tiešie zaudējumi nepārsniedz to attiecīgās “lielas katastrofas” robežvērtības. Attiecībā uz Kipru 2,5 % tika piemēroti līdz tās “lielas katastrofas” robežvērtībai, savukārt 6 % tika piemēroti tai kopējo tiešo zaudējumu daļai, kura ir virs minētās robežvērtības.
            
            
               Tāpēc Komisija ierosina piemērot tās pašas procentu likmes un piešķirt turpmāk izklāstītās atbalsta summas.
            
            
               
            
                     
                        Katastrofa
                     
                  
                  
                     
                        Kopējie tiešie zaudējumi 
                        
                     
                     
                     
                     
                        (milj. EUR)
                     
                  
                  
                     
                        Piemērotā reģionālai katastrofai noteiktā robežvērtība
                     
                     
                     
                     
                        (milj. EUR)
                     
                  
                  
                     
                        Piemērotā lielai katastrofai noteiktā robežvērtība
                     
                     
                     
                     
                     
                        (milj. EUR)
                     
                  
                  
                     
                        2,5 % no kopējiem tiešajiem zaudējumiem līdz lielai katastrofai noteiktajai robežvērtībai
                     
                     
                     
                        (EUR)
                     
                  
                  
                     
                        6 % no kopējiem tiešajiem zaudējumiem virs lielai katastrofai noteiktās robežvērtības
                     
                     
                        (EUR)
                     
                  
                  
                     
                        Ierosinātā atbalsta kopsumma
                        
                     
                     
                     
                        (EUR)
                     
                  
               
                     
                        Apvienotā Karaliste – plūdi 2016. gadā (reģionāla katastrofa)
                     
                  
                  
                     
                        2 412,042
                     
                  
                  
                     
                     
                        626,764
                     
                     
                  
                  
                     
                     
                        neattiecas
                     
                  
                  
                     
                        60 301 050
                     
                  
                  
                     
                     
                        -
                     
                  
                  
                     
                        60 301 050
                     
                  
               
                     
                        Kipra – sausums un ugunsgrēki 2016. gadā (liela katastrofa)
                     
                  
                  
                     
                        180,803
                     
                  
                  
                     
                        neattiecas
                     
                  
                  
                     
                     
                        101,412
                     
                  
                  
                     
                        2 535 300
                     
                  
                  
                     
                     
                        4 763 460
                     
                  
                  
                     
                        7 298 760
                     
                  
               
                     
                        Portugāle – ugunsgrēki Madeirā 2016. gadā (reģionāla katastrofa)
                     
                  
                  
                     
                        157,000
                     
                  
                  
                     
                        40,850
                     
                  
                  
                     
                     
                        neattiecas
                     
                  
                  
                     
                        3 925 000
                     
                  
                  
                     
                        -
                     
                  
                  
                     
                        3 925 000
                     
                  
               
                     
                     
                        KOPĀ
                     
                  
                  
                     
                     
                        71 524 810
                     
                  
               
               Šis ir pirmais priekšlikums lēmumam par ESSF izmantošanu 2017. gadā. Kopējā summa, kas pieejama ESSF izmantošanai 2017. gada sākumā, ir EUR 1 115 121 612, un to veido 2017. gada piešķīrums EUR 563 081 210 apmērā (t. i., EUR 500 000 000 2011. gada cenās) saskaņā ar 10. panta 1. punktu “Daudzgadu finanšu shēmas (DFS) regulā
                  5
                un visa 2016. gada piešķīrums EUR 552 040 402 (t. i., EUR 500 000 000 2011. gada cenās), kas bija palicis neizlietots un pārnests uz vienu gadu saskaņā ar DFS regulas 10. panta 2. punktu. 
            
            
               Tā kā ierosinātā atbalsta kopējā summa ir mazāka par kopējo summu, kas pieejama ESSF izmantošanai 2017. gadā, ir ievēroti DFS regulas noteikumi attiecībā uz maksimālo apjomu. 
            
            
               4.Secinājumi 
            
            
               Komisija ierosina izmantot Eiropas Savienības Solidaritātes fondu saistībā ar iepriekš izklāstītajiem trim notikumiem Apvienotajā Karalistē, Kiprā un Portugālē un grozīt 2017. gada budžetu, palielinot līdzekļus budžeta 06 01 13. pantā “Palīdzība dalībvalstīm lielas dabas katastrofas gadījumā ar ievērojamu ietekmi uz dzīves apstākļiem, vidi vai ekonomiku” par EUR 71 524 810 gan saistību, gan maksājumu apropriācijās.  
            
            
               Tā kā Eiropas Savienības Solidaritātes fonds ir īpašs instruments, kā definēts DFS regulā, attiecīgās apropriācijas budžetā būtu jāiekļauj ārpus atbilstošajām DFS maksimālajām robežām.
            
            
               Komisija ir pārliecināta, ka summu EUR 71 524 810 apmērā maksājumu apropriācijās var pārdalīt 2017. gada budžeta ietvaros. Tomēr šajā agrīnajā īstenošanas posmā Komisija vēl nevar norādīt nevienu precīzu avotu. Tāpēc Komisija ierosina ar šo BGP ierakstīt negatīvu maksājumu apropriācijas rezervi budžeta 40 03 01. pantā EUR 71 524 810 apmērā.
            
            
               Saskaņā ar Finanšu regulas
                  6
                47. pantu Komisija samazinās negatīvo rezervi cik drīz vien iespējams, pārvietojot apropriācijas no citiem budžeta posteņiem saskaņā ar procedūru, kas noteikta minētās regulas 26. un 27. pantā.
            
         
         
            
                  
                     (1)
                  OV L 298, 26.10.2012., 1. lpp.
               
               
                  
                     (2)
                  OV L XXX, XX.XX.2017.
               
               
                  
                     (3)
                   
                        Padomes 2002. gada 11. novembra Regula (EK) Nr. 2012/2002, ar ko izveido Eiropas Savienības Solidaritātes fondu (OV L 311, 14.11.2002., 3. lpp.), kurā grozījumi izdarīti ar Eiropas Parlamenta un Padomes 2014. gada 15. maija Regulu (ES) Nr. 661/2014 (OV L 189, 27.6.2014., 143. lpp.).
               
               
                  
                     (4)
                   UKC2-Nortamberlenda, UKD1-Kambrija, UKD3-Lielā Mančestra, UKD4-Lankašīra, UKE2-Ziemeļjorkšīra, UKE4-Rietumjorkšīra, UKL1-Rietumvelsa un ielejas, UKM2-Austrumskotija, UKM3-Dienvidrietumskotija, UKM5-Ziemeļaustrumskotija un UKN0-Ziemeļīrija.
               
               
                  
                     (5)
                  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
               
               
                  
                     (6)
                  OV L 298, 26.10.2012., 1. lpp.